Mathieu Razanakolona

Mathieu Razanakolona (født 2. august 1986) er en canadisk-madagassisk alpinist. Han deltok under OL 2006 i Torino og var dermed den første idrettsutøver som representerte Madagaskar i vinterolympisk sammenheng.

Razanakolona er sønn av en canadisk mor og en gassisk far, og vokste opp i Canada. Sammen med broren Philip grunnla han det ideelle prosjektet  rAzAlpin.org. De ville bruke OL til å rette søkelyset mot farens hjemland og samle inn penger til utviklingsprosjekter.

Siden desember 2004 har Razanakolona jevnlig deltatt i FIS-renn i Canada. I januar 2006 debuterte han i verdenscupen. I Torino startet han både i slalåm og storslalåm. I slalåm kjørte han ut i første omgang, mens han kom på 39.-plass i storslalåm, over 31 sekunder bak vinneren (Benjamin Raich).

 Referanser 

 Eksterne lenker 

 Mathieu Razanakolonas hjemmeside

Kategori:Gassiske alpinister
Kategori:Deltakere for Madagaskar under Vinter-OL 2006
Kategori:Alpinister under Vinter-OL 2006
Kategori:Personer fra Montréal
Kategori:Fødsler i 1986